Gold: गोल्ड इंपोर्ट पर बैन की अफवाह, जूलर्स में घबराहट - ban on gold imports is just a rumor | Navbharat Times
ELECTION_TOPBAND_1574101265097
ban on gold imports is just a rumor
इकनॉमिक टाइम्स | Updated: 14 Nov 2016, 07:07:50 AM IST
ट्रेड बॉडी इंडियन बुलियन ऐंड जूलर्स असोसिएशन (आईबीजेए) के एक टेक्स्ट मेसेज से उसके 2,500 मेंबर्स के बीच घबराहट मच गई है। आईबीजेए ने टेक्स्ट मेसेज में लिखा था कि सरकार अगले फिस्कल इयर के अंत तक गोल्ड इंपोर्ट्स पर बैन लगा सकती है। साथ ही वह ब्लैक मनी के खिलाफ शुरू अभियान के तहत जूलर्स के लिए पुराने नोटों को डिपॉजिट की अंतिम तारीख पीछे करके 15 नवंबर तक ला सकती है।
आईबीजेए के नैशनल सेक्रटरी सुरेंद्र मेहता ने कहा, 'हमें कुछ सर्किल से ऐसा होने के आसार के बारे में पता चला है, लेकिन इसके (गोल्ड इंपोर्ट पर बैन लगाना और डिपॉजिट पीछे करना) बारे में फिलहाल कोई आधिकारिक सूचना नहीं है। ब्लैक मनी के खिलाफ लड़ाई में सरकार को असोसिएशन का सपॉर्ट है। उसने अपने मेंबर्स को ऐसे ऐक्शन के बारे में बता दिया है। हमने अपने मेंबर्स को दिलोजान से सरकार का सपॉर्ट करने के लिए कहा है।'
ट्रेड बॉडी के एक मेंबर ने कहा कि इंपोर्ट पर बैन तुगलकी फरमान होगा, हालांकि मेहता ने कहा कि ऐसा होने के आसार कम हैं। उन्होंने कहा, '600 जूलर्स को 8 नवंबर तक अपनी सेल्स का डिस्क्लोजर देने के लिए टैक्स डिपार्टमेंट का नोटिस पहले ही मिल चुका है। हमें पता चला है कि कुछ मेंबर्स सिर्फ पुराने नोट के बदले मोटी रकम के प्रीमियम पर बेचने के लिए गोल्ड इंपोर्ट कर रहे हैं।'
उन्होंने कहा, 'अगर सरकार इस अनैतिक काम को रोकना चाहे तो वह इंपोर्ट पर बैन लगा सकती है। नहीं तो अगर वह सभी जूलर्स को यह ऑर्डर जारी करती है कि वे 15 नवंबर तक पुराने करंसी नोट के बारे में बताए या उनको डिपॉजिट करें तो फिर उसको इंपोर्ट पर बैन लगाने की जरूरत नहीं होगी क्योंकि उस तारीख के बाद पुराने नोट लिए ही नहीं जाएंगे।'
मोदी सरकार ने 8 नवंबर की आधी रात से 1000 और 500 रुपये के करंसी नोट का चलन बंद कर दिया है। इस बारे में जारी सरकारी ऑर्डर के मुताबिक लोग बैंक में दिसंबर अंत तक 500 और 1000 रुपये के अपने पुराने नोट बदलवा सकते हैं। गोल्ड जूलर्स के लिए नोट तय समय से पहले बदली कराने का ऑर्डर आने का डर इसलिए पैदा हुआ है कि कुछ जूलर्स अब भी बहुत ऊंचे रेट पर गोल्ड बेच रहे हैं। इससे लोगों को अपनी ब्लैक मनी गोल्ड में खपाने का मौका मिल रहा है।
एक जूलर ने बताया कि गलत काम करने वाले इंडस्ट्री के लोग 50 हजार रुपये प्रति 10 ग्राम तक का रेट वसूल रहे हैं जबकि मार्केट में उसकी कीमत 30 हजार रुपये प्रति 10 ग्राम चल रही है। कुछ बिजनस को छोड़कर बाकी के लिए 500 और 1000 के करंसी नोट लेने गैरकानूनी है।
Web Title ban on gold imports is just a rumor(News in Hindi from Navbharat Times , TIL Network)
और जानें:GoldBusiness NewsBusiness News in HindiBusiness Latest NewsBusiness Headlinesबिज़नस न्यूज़ समाचार